open-index/open-wikipedia-markdown huggingface dataset:
Den Oôsdiek

**Den Oôsdiek** (Nederlands: *Oostdijk*) is een gehucht bie 't sta'ie Goeree op Goereê-Overflakkeê. D'r weune zowat 250 mênsen (2020). 't leit mooi 'elege tegen de duunen an. Kerkelek heit 't altied bie Goeree 'ehoord, al viel onger de ouwe gemeênte Ouwdurp. 't bestoot mar uut twee straeten, de Hondswegt en de Oôsdieksewegt. Tegenwoordig leit d'r achter een groot waeterwinstation van Evides, het *Pompstation Ouddorp*. 

Tot an 2012 lag 't gehucht in de voormaelige gemeênte Goereê.

Een bekende boerderieje is Boerderieje Zeêzicht uut de zeventiende eêuwe. Dit is een Rieksmonument.

Tot nae de oorlog was d'r een legere schole in Den Oôsdiek. Die zat bie 't kruusie van de Hondswegt mit de Oôsdieksewegt. Laeter is d'r een motel in 'ekomme, tegenwoordig ist geweun een weunhuus.

Vroeger was Den Oôsdiek stik ermoejeg, tegenwoordig wor 't aok wel *De goudkust* 'enoemd en dat zeij wel genoeg.

## Lienks nae buten
* Plaatsengids
Eindoven

**Eindoven** is een gemeênte en stad in den provincie Noord-Braebant mie 249.000 inweuners.

't Is den vuufde gemeênte van Nederland.

## Bekende inweuners
* Mpanzu Bamenga, mins'nrechenactivist en politicus (raedslid)
* Laurens Dassen, politicus
* Jeroen Dijsselbloem, politicus (burgemeêster)
* Lenny Kuhr, zangeres
* Erik van Merrienboer, politicus (wetouwer)
* Mei Li Vos, vakbondsbestierder en politicus

## Lienks nae buten
* Gemeênte
* Plaatsengids
* AlleCijfers
* Historiek
D'n Bos

**D'n Bos / Den Bos** is 'n gemeênte in en d'n oôdstad van de provincie Noord-Braebant. De gemeênte ei 162.000 inweuners, de stad 114.000.

't Is de achttiende gemeênte van Nederland.

D'n Bos is in 1996 vergroôt mit de gemeênte Rosmaelen en in 2015 mit de plekken Nuland en Vinkel.

## Bekende inweuners
* Jan Paternotte, politicus
* Jan de Quay, politicus (premier)
* Carola Schouten, politicus

## Zie ok
* D'n Bos is ok 'n verouwerde benaeming voo Veugelwjerde.

## Lienks nae buten
* Gemeênte
* Plaatsengids
* AlleCijfers
1937

**** is een jaer.

## Gebeurtenisse
* 7 jannewari - Prinses Juliana trouwt mee Bernhard van Lippe-Biesterfeld.
* 27 maerte - Openieng van *De Kuip* in Rotterdam. Mee 62.000 zitplekken op da moment 't groôste staedion van Nederland.
* 28 meie - Openstellieng van de *Golden Gate Bridge* in San Francisco.
* 28 meie - 't Volkswaegenbedrief wor op'ericht.
* 6 september - Onthullieng Emmamonument (Middelburg).

## Bouwwêrreken

GoldenGateBridge.jpg|*Golden Gate Bridge* Joseph B. Strauss
Huis van Beek.JPG|* Weunhuus* Amersfoôrt (1937) J.H. Blom
RM522275 Dordrecht - Brugwachtershuisje bij Leuvebrug.jpg|*Brugwachtershuussie* Dordt (1937) A.J. Argelo
De Kuip Rotterdam The Netherlands.jpg|De Kuip Rotterdam
1 juni

**1 juni** is d'n 152e of 153e dag (bie een schrikkeljaer) van 't jaer.

## Gebeurtenisse
* 1792 - Kentucky treedt as 15e staet toe toet de Vereênigde Staeten.
* 1796 - Tennessee treedt as 16e staet toe toet de Vereênigde Staeten.
* 1927 - Zwaere tornado int Gelderse Neede. 'Ierbie komme 10 meênsen omt leven. 
* 1933 - Japan en Mantsjoekwo slutn de Oôst-Chinese spoorweg en deermee 't Russische verkeêr naer Vladivostok.
Land van Aksel

Om goed te begruup'n, oe a 't **Land van Aksel** (Ollans: *Land van Axel*) sóó'n apart 'oekje van Zeêland g'óór'n is, moe me 'n êêl'n tied t'ruggaone. Wa noe Zeêuws-Vlaonderen êêt, waor'n ammoal eilandjes, waor 'iêr in dao wa mèns'n weund'n. Aksel, Saomslag in Terneuz'n bestieng'n a wè mao 't órd'n eingel'k nog nèrges bii, wan me zaot'n net in d'n b'roerdst'n tiid van d'n 80-jaorig'n oorlog. In 1584 was Prins Willem van Oranje vermoord. In 't jaor daorop ao de bekwaome Spaonse landvoogd Parmao Antwèrp'n veroverd. Toen wier d'n toestand voo Zeêland êêl kretiek. Eêl 't land lag nao die kant oop'n in blóót. Dao was 'n soort bolwerk nóód'g, om ons land nao 't zuuj'n toe te beschèrm'n; dan konn'n de Zeeuwse Geuzen óók de Schelde afsluut'n.

Eên van de weinige plekjes die a m'n aod'n was de Moffenschans bi Terneuzen. Toen èn j'n plan gemaokt, om vanuut Vlissieng'n 'n troep soldaot'n te stiêr'n nao Terneuzen, wao Piron in die Moffenschans lag, om zóó te prombeer'n onverwachts Axel te pakk'n te kriih'n. Eêl de leidieng ao Prins Maurits, die toen net 18 jaor was. Nou in d'n nacht van 16 op 17 juli 1586 is da gelukt. In de *Lange Straote* gieng 't d'r nog eev'n boov'nschèrms op, mao da was zóó gebeurd! Aksel bleef as vast steunpunt an onze kant. In Aksel wiêr'n d'r êêle straot'n opgeruumd om nieuwe bolwerk'n an te legg'n in boo'v'n dien wiêr'n d'r êêl wa polders onder waoter gezet voo de veiligheid. Zoodoende was t'r vee ruumte. Mee de troep'n van Maurits waor'n d'r vee mèns'n van Walcher'n meegekomm'n, in die bleev'n noe iêr weiui'n. 't Was 'n ander soort mèns'n, dan m'n iêr gewend waor'n. Nèst'g waor'n ze, maor óók 'n bitje stug, in Calvinist'n, dus noga zwaor op d'and. Ze praott'n naotuurl'k óók anders, in aod'n andere maniêr'n. Mao vooral udder klêéderdracht was anders: in da vriêr noe d'n Aksels'n boer'ndracht. In Aksel zelf kreeh'n me d'n Axels'n burgerdracht, mee 'n lange mutse. D'n band mee Walcher'n bleef vooral zóó stérk omda 't Land van Aksel kerkel'k bie de *Classis Walcheren* kwam. 

Nao de Vrede van Munster (1648) wier d'n toestand weer 'n bitje normaol. Dao zaot'n iêr in dao noga wad 'aok'n in óóg'n (moeilijkheden). Alle stikk'n land, die amme d'r in 1648 bii gekreeh'n aod'n zouw'n vanuut D'n Aog besturd óór'n deu de *Staten Generaal*, dus de *Generaliteitslanden* Da wier dus bii ons *Staats-Vlaanderen* (daar was ok een *Staats-Braebant* en een *Staats-Limburg*).

*Nêê*, zeij'n die koppige Zeeuwen, *wudder èn 't Land van Axel veroverd, in wudder èn 't dao voo 't zehh'n*. Affijn, daor èn D'n Aog in Middelburg zóó'n paor onderd jaor ruzie oov'r gemaokt. Mao 't daogel'ks bestuur bleef wè bii de *Gecommitteerde Raden van Zeeland* (zóóiets as de Gedeputeerde Staten noe) in Middelburg. Op kaort'n uut dien tiid óór 't Land van Aksel óók: *Committimus van Zeeland* genoemd. Op zóó'n eenvoudige maniere wier 't Land van Aksel 't eingel'ke *Zeêuws-Vlaonderen*.
Opperman

Een **Opperman** dreagt de stenen an voo een messelêr of een straetmaeker. Opperman weeze, was vroeher 'n slaovenleeven. A je bie'n messelêr wérkte, die è 'n k'rwei an'enoome ao, dan was't nóóit henoeg, dan riep 'n aoltied mè van de stelluhhe: „Stêênen! Speecie!" 't Behon a van 's ochens wan a 'n messelêr om zeeven uuren hieng behunne, dan was j'as opperman zeeker a 'n aollef uure beezug, wan de messelêr most zóó kunnen behunne.

Di moste dan 'n pér kuupen speecie klêr stae en di moste voldonde stêênen op de stelluhhe lihhe en è je noe weet, da je 't waeter soms mie 'n êêmer tien of twintug meeter vadder uut 'n dulv' of pit most aele en a je die speecie drie kêêr om most zette, voor è t'nhoed was, dan kü je behriepe, a je hin kouwe mi ao, a de messelêr hieng behunne.

Je most mie dróh en zunnug weer de stêênen ok nat ouwe, niet te vee en nie te w>ienug, anders kreeh je'n standje. Zó lank a j'op de behaene hrond was, hieng 't nog wè, dan kö je de kuupen vuile mie 'n kruuwaegen, mè z hauw è j' 'n meeter boven de hrond was, dan most je de speecie a hae draehe mie de speecieschuute en de stêênen op 'n plankje. J'ao aoltied zö'n vêêrtug toet vuuftug kilo op je schoere.

Ajan 'n hróóte schuure beezug was, was 't voe 'it opperman 'n bêêstug werk, je most overal hlieke weeze. Je was 's aevens dóódop en je most dikkuls nog 'n uure fietse voe a je tuus was. Je hieng 's aevens aoltied vroehni bedde, wan 't was d'n aore ochend wee vroeh dag.

Toch waere me gelokkug en tevree, wan m'ao 't beeter as 'n errebeier op 't land, óóns ao 'n riesdaelder op 'n dag en me werkten vuuf en aolven dag in de weeke, dus ao me deriten hullen vuufenzeeventug. 'n Errebeier ao toen twelluf hullen in de weeke, ie mikten langeren daehen en ie most zitterdagsaevens werke. De zondag was 'n feestdag. Me hienge ni de kerke, me zatte d'r ok wè 's te slaepe, mè da's van hin wonder, a je zo vee werke mot. M'ao dan wè's 'n koekje bie de koffie of thee en a 't leie kon êên of twie siehaoren. Sommugte 'ieuwe nog wè's 'n endje over voe's maendags, mè a ze je dl mie zagge, dan zeie z'ahauw: „'tis gin zondag mi, oor!"

Oe a t'r vroeher in 't gezin van 'n werkman toegoeng, ku'j je noe ahauw nie mi indenken. Oe bezweet a j'ok tuus kwam, verschóóne was t'r nie bie. Dat dee je allêêne 's zitterdags, j'ao trowuens mè één stel klêêren, dus vee te verschóónen ao je nie, en 'n doesj ao nöh gin mens. Aje ziek wier, of 'n onhelok kreeg, dan was j'r hlad an. Di is wat hebrek elee, wan sociaole wetten waere d'r nog nie, dan most je ni de diakunnie, of ni d'n hróóten èrmen en dat wier dikkels as 'n schande ezieë. A j' 't werk van toen mie noe vergeliekt, dan is 't 'n verschil as van dag en nacht. Oóns ao hin kratte bier op 't werk, mè 'n flesse waeter, om miet 't schof je bróöd mie op 't eeten. s Mirrugs ao me koffie; di most d'n opperman ok voe zurrehe, mè of'ewassse wiere de kommetjes nóóit, zö nauwe wier 't vroeher nie 'enoome. Teehenwoorug is t'r op ieder werk 'n wc, mè vroeher most je mè 'n bosje opzoeke, a 't nóódug was. Mie koud en nat weer, waer m'ok nie best in'espanne. Me kwaeme dikkuls deurnat tuus.
Oôsterschelde

De **Oôsterschelde** is een groôte zeêerrem tussen Noôrd- en Zuud-Beveland an de zuudkant en Schouwen en Tole an de noôrdkante. Vroeher was 't uutende van de rivier de Schelde. Sinds 1986 kan de Oosterschelde nae ut gereêd kommene van de kering volledig 'ofesloten worre.

In de loap der eeuwen is de Oôsterschelde steeds breejer eworre. Uut de zuudkant van Schouwen is een 'ele hap enome. Noord-Beveland is in de 16e eeuwe geheel in de golven verdwene en laeter weer in'epolderd. De Oôsterschelde kent een antal zeer diepe plekken, tot over de vuuftig meter diepe.

Voo Zeêland is de Oôsterschelde tehenwoordig van belang voor de scheepvaart en ut toerisem. D'r komme vee duukers opof. De Oôsterscheldekering is een bekend symbool van Zeêland eworren. Iese eit z'n oesterteelt an 't waeter te dankene.

Het Markiezaotsmeer is een ofgedamt stik Oôsterschelde da a in 1984 int kaoder van de Deltawêrreken deur de anleg van de Markiezaotskaoi is onsto.

## Lienks nae buten
* Actuele informaotie - Riekswaeterstaet
* Duukplekken op de Oôsterschelde
Rieksweg 57

**Rieksweg 57** of de **N57** is een Nederlandse autoweg die deur de provincies Zeêland en Zuud-Olland lopt. De weg is een verbindieng tussen de A15 en de A58. Vooral in de zeumer ist een stik drukke wegt. Op Walchern is in 2007 en 2008 de weg boven Middelburg langs 'eleid. Alt verkeer hoef noe nie meer deur de stad heen, mar duukt deur 't Dampoortaquaduct ongert Kanaol deu Walchern deur. De wegt lopt over de volgende dammen en keriengen:
* Haeriengvlietdam
* Brouwersdam
* Oôsterscheldekering
* Veerse Gatdam

Plekken langs de N57 binne:
* Brielle
* Hellevoet
* Nieuwenhoorn
* Stellendam
* Ouwdurp
* Seeskerke (N59)
* Aemstie
* D'n Polder
* Middelburg

## Zie ok
* Rieksweg 58
* Rieksweg 59
Rieksweg 58

**Rieksweg 58** of de **A58** is een Nederlandse autosnelweg die deur de provincies Zeêland en Noord-Braebant loopt. Bie Hoes kruust um de A256 mee Knoôppunt De Poel en bie Middelburg kruust um de N57 mee Knoôppunt De Rooie Leeuw.
D'n N289 loopt 'n stukje parallel an d'n A58.

## Zie ok
* Rieksweg 57
* Rieksweg 59
De verlore zeune

**De verlore zeune** is een van de bekendste geliekenissen uut het Nieuwe Testamant. Hie is te vinden in Lucas 15. Ieronger wor 't verhael in 't Land van Aksel weer'even:

11. In Jezus zei: iemand ao twêê zeun'n.

12. De jongst'n van udder zei tehen zun vaoder: vaoder heef me mien part van ons èrfdeel, d`a à mie'n toekomt.

13. In ienkle daoh'n lâter verkocht de jongste zeune z'n part in die hieng op reis nao un vèr land, waor a t'ie al z'n cint'n ophemoakt eit deu d'r mao op raok te leev'n.

14. Toen at tie d'r alles deuhebrogt 'ao, kwam ter un hrôôt'n 'ongersnôôd over d`a land, in die behon hebrek te liejen.

15. In die trok ter op uut in drong z'n eihen op bie êên van de minsen van da land. In die stierd'n um nao 't land om op de vèrkes te pass'n.

16. In die 'ao zinne om z'n buuk te vull'n mee de schell'n, die a de vèrkes aot'n, mao hêên mins haf z'an 'im.

17. Toen kwam die toe z'n eihen in zei: "Oevee èrbeiers van m'n vaoder in eet'n henoeg, in ik komm'n ier om van den onger.

18. Ik haon d'r vandeu, in ik haon tehen m'n vaoder zehhen: Vaoder, ik in slecht hewist tehen den 'emel in oek tehen joe.

19. Ik bin 't nie mêê wèrd je zeune te zien, maok me mao hliek mee êên van je 'n èrbeiers.

20. In die sting op in hieng trug nao z'n vaoder. Die was d'r nog vèrre vandaon in toen zag z'n vaoder um,in die aod t'r mee te doen. In die liep tum tehen, viel um rond z'n 'als in kusten dum.

21. In de zuene zei tehen um: vaoder ik in slecht hewist tehen den 'emel in tehen joe, ik bin nie mêê wèrd je zeune 't êten.

22. Mao z'n vaoder zei tehen z'n erbeiers: brieng a hauw 't beste pak ier, in doe 't em dad an, in doet um een rienk an z'n vienger, in schoen'n an z'n voet'n.

23. In pak un hevet kalf in slacht 't, dan kunn'n me fêêst'n.

24. Wan m'n zeune ier was op 't verkêêrde pad, in is noe trug hekomm'n, die waorn me kwiet in is noe wee t(e)rechte. In ze hien'n fêêst'n.

25. Z'n oudste zeune was op 't land in toen a tie flak bie 'uus kwam 'ôôrd'n die meziek, in asse an 't dansen waor'n.

26. In die riep êên van de knechten naor 'm toe in vroeg: Wâ is 't er an d'and?.

27. Die zei tehen im: Je broer is hekomm'n in je vaoder eit ut hevette kalf laot'n slacht'n, omda tie dum wee hezond in wel trug eit.

28. Mao die wier kwaod in wou nie nao binn'n haon. Toen kwam z'n vaoder nao buut'n in probeerde um mee nao binn'n te krieh'n.

29. Mao die zei tehen z'n vaoder: Sie, noe in ik a zôvee jaor voo je hewèrkt, in altied hedaon wao dà je zei, mao 'k in nog nôôit wa hekrehen.

30. Mao noe ao tie zeune van je hekomm'n is, die a al joe held ophemaokt eit mè slechte wuuv'n, ei je voo im ut beste kalf laot'n slacht'n.

31. Mao toen zei die tehen um: M'n jong'n jie bin altied bie mie, in al wa van mien is, is 't joewe.

32. Me moesten fêêst'n in blieje ziene, wan je broer ier was kwiet, in noe is tie wee t(e)rechte
1933

**** is een jaer. 

## Gebeurtenisse
* 3 jannewari - Japan veroverd zien eerste stad in China, Shanhaiguan.
* 30 jannewari - Adolf Hitler wor riekskanselier van Duutsland.
* 10 feberwari - De muiters op *Hr. Ms. De Zeven Provinciën* worre overmeêesterd en 'earresteerd. 18 mannen komme om ierbie. 
* 27 feberwari - Er wor brand 'esticht in het Duutse Rieksdaggebouw. De Nederlandse communist Marinus van der Lubbe wor gevangen 'enomen.
* 4 maerte - Franklin D. Roosevelt wor beëdigd as 32e president van de Vereênigde Staeten.
* 23 maerte - Instellieng van de dictatuur in Duutsland: De regerieng mag toet 1 april 1937 zonger inmengieng van de Rieksdag wetten ofkondige.
* 27 maerte - In Wasschappel oôr de voetbalclub V.V. De Noormannen opericht.
* 1 juni - Japan en Mantsjoekwo slutn de Oôst-Chinese spoorweg en deermee het verkeer naer Vladivostok.

## Gebore
* 4 april - Frits Bolkestein, Nederlands politicus en schriever
* 31 juli - Cees Nooteboom, Nederlands schriever en dichter 
* 9 auhustus - André van der Louw, Nederlands politicus en bestierder

## Bouwwêrreken

Rotterdam sonneveld.jpg|*Huis Sonneveld* (1933) Rotterdam Johannes Brinkman en Leendert van der Vlugt
25 juli

**25 juli** is d'n 206e of 207e dag (bie een schrikkeljaer) van 't jaer.

## Gebeurtenisse
* 1914 - Servië wiest het ultimatum of en mobiliseert. Oesteriek-Honharije antwoordt mee gedeelteleke mobilisaotie. 
* 1980 - Treinongeval bie Winsum: tussen Winsum in Sauwerd in Greuninge botse twêe stoptreinen op mekaore, mit negen doden as gevolg.
* 2019 - Warmterecord: in De Bilt wor 'n temperatuur 'emeten van +37,5 °C, in Gilze en Rijen +40,7 °C.
1932

**** is een jaer.

## Gebeurtenisse
* 23 jannewari: In Jeruzalem wor de oude stadsmure van Koning David bie toeval ontdekt.
* 3 oktober - Irak wor onafankelijk vant Vereênigd Konienkriek.
* 22 november - De Duutse Riekspresident Paul von Hindenburg verzoekt Adolf Hitler om de meuglijkhe'en te ongerzoeken om onder zien leidieng een nieuwe reherieng te vurreme. Hitler wil da nie.
* zonger daotum - Bolivia in Paraguay voere een bloedige oorlog, de Chaco-oorlog.
* zonger daotum - Japan veroverd groôte delen van China. Ok hier vee slachtoffers. De Chinezen trekke dr'r eige vromme toe achter de Grote Mure.

## Gebore
* 22 maerte - Els Borst, Nederlands arts en politicus

## Bouwwêrreken

COLLECTIE TROPENMUSEUM Villa Isola aan de Lembangweg bij Bandoeng TMnr 60026637.jpg|*Villa Isola*, Bandoeng, Ch. P. Wolff Schoemaker
Rotterdam Heineken kantoor.jpg|*Kantoorgebouw Heineken* Rotterdam (1932) Willem Kromhout
20100921 Rijksstraatweg 32 Haren Gn NL.jpg|*Villa*, Haren (1932) C. van der Weele
Brug naast Amstelstation.jpg|*Berlagebrug*, Amsterdam-Zuid
22 november

**22 november** is d'n 326e of 327e dag (bie een schrikkeljaer) van 't jaer.

## Gebeurtenisse
* 1220 - Frederik II wor keizer vant 'Eilihe Roômse Riek.
* 1932 - Riekspresident Paul von Hindenburg verzoekt Adolf Hitler om de meuglijkhe'en te ongerzoeken om onder zien leidieng een nieuwe reherieng te vurreme. Hitler wil da nie.
* 2013 - In de Letse stad Riga stort een supermart in. Tenminste 18 man komme om. Het gebouw was nog mar tweê jaer oud.
Lieste mee beelden in Middelburg

Dit is een (onvolledige) chronologische **lieste mee beelden in [[Middelburg]]**. 

Voor oale ofbeeldingen zie:  op Wikimedia Commons.
3 december

**3 december** is d'n 337e of 338e dag (bie een schrikkeljaer) van 't jaer.

## Gebeurtenisse
* 1984 - De zôgenaemde Giframpe van Bhopal in India deur een gifwolleke uut een chemiese febriek. Hierdeur komme ongeveer 8.000 mênsen om 't leêven. Laeter zal 't doôdental oploôpen tot twintigduuzend.
Saoedi-Araobië

**Saoedi-Araobië** is een land in Azië en is de baokermat van de islam. 't bestit grotendeels uut woestijn. De 'oodstad is Riyad. Aore bekende stee'n bin Mekka en Medina. Deu de olie is 't land rieke 'eworren, mae mee de mensenrechten is't nog aoltie nie best. Vròuwen magge d'r nie eens auto rieje. As je j'n eige tot 't chrissendom bekeerd ka'j zelfs de doôdstraf kriege. 

Sins het begin van de 20e eeuwe is de bevolkieng meer as vertwintigvoudigd, van 1,5 miljoen inweuners tot onheveêr 35 meljoen in 2024. D'n oppervlakte is 2.149.690 km². Saoedi-Araobië is lid van de Araobische Liga.

## Zie ok
* Amina bint Abdul Halim bin Salem Nasser
* Chrissenvervolgingen

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo
* World Meteo. Org.


Kaaba mirror edit jj.jpg|De Ka'aba in Mekka
Young Saudi Arabian woman in Abha.jpg|Een Saoedische vrouwe
Oôsterscheldekering

De **Oôsterscheldekering** is een beweegbaere kering in de mond van de Oôsterschelde tussen Schouwen-Duveland en Noôrd-Beveland. Over de kering lopt een 9 kilometer lange wegverbinding, die deel uut mikt van de N57. Onderweg oor de kerienge onderbroke deu tweê opg'oôgde zandplaeten, de *werkeilanden*. 't Zudelijke werkeiland Neeltie Jans is vreêd bekend g'ore as attractiepark. Op de noordelijk gelegende Roggenplaete is buten de wegt en 'n aeve niks te vinden. Oorspronkeluk was 't de bedoewling de Oôsterschelde of te dammene. Hier waeren ze end jaeren '60 al mee begonne. De protest'n weire steeds luujer, en in 1974 wier dat werk stille 'eleid. Al vuuf van de nehen kilometer was toe gereed, mar toe is deu minister Tjerk Westerterp beslote om de resterende vier kilometer (dat waere juust de stoômgaeten) te voorzie van schuuven. In 1976 wier 't werk hervat. De sturmvloedkering wier op 4 oktober 1986 'eopend deu Koningin Beatrix, die deerbie de bekende woorden *De stormvloedkering is gesloten. De Deltawerken zijn voltooid. Zeeland is veilig* sprak. De weg wier pas 'eopend op 5 november 1987. Deu tehenvallers is 't werk een stik dierder dan eerder begroôt 'eworren.  

## Sluuting schuuven
De procedure is dat bie waeterstan'n boven de drie meter NAP de kering wor gesloten.

## Lienks nae buten
* Oosterscheldekering, Riekswaeterstaet
* Oosterschelde, Riekswaeterstaet
* Autoweg N57, Riekswaeterstaet
* Mini-Oosterscheldekering getest, kosten klimaatverandering lijken mee te vallen, NOS, 9 jannewari 2025
4 oktober

**4 oktober** is d'n 277e of 278e dag (bie een schrikkeljaer) van 't jaer. 
Ok we bekend as Internationaole Dierendag.

## Gebeurtenisse
* 1830 - 't *Verloôpig Bewind* roôpt de Belse onafankelijkeid uut. 
* 1986 - Koningin Beatrix stelt in de monding van de Oôsterschelde de pijlerdam in gebruik.
* 1990 - Hereênigieng van Duutsland. In het Rieksdaggebouw in Berlien komt het Duutse parlement voo het eerst in 57 jaer weer saemen. Het gaet om 520 leden van de Bondsdag en 144 leden van de Oôst-Duutse Volkskammer.
* 1992 - 'n Vliegtuug van de Israëlische maotschappij El Al stort neer in de Amsterdamse wiek Bijlmermeer en boort z'n eihe in twee flats. De *Bijlmerramp* kost an 43 mênsen 't leêven.
21 juli

**21 juli** is d'n 202e of 203e dag (bie een schrikkeljaer) van 't jaer.

## Gebeurtenisse
* sins 1831 - Nationaole feêstdag van België.
* 1969 - De beroemde Maenlandieng van de Amerikaonen. Neill Armstrong is de eesten die op de Maene stept.
* 1983 - Op Antartica wor de laegste temperatuur ooit op aerde emeet'n, naebie 90 graed'n onger nul.

## Gebore
* 356 v.Chr. - Alexander de Groôte, Macedonisch konienk
1931

**** is een jaer.

## Gebeurtenisse
* 1 meie - 't *Empire State Building* in New York City is gereêd en neemt de posisie van 'hoôgste gebouw ter weareld' over van het *Chrysler Building*. 
* 14 december - De NSB wor op'ericht te Utrecht. Leider is Anton Mussert.

## Gebore
* 5 feberwari - Wim van Eekelen, Nederlands diplomaet, amtenaer en politicus
* 15 meie - Frits Korthals Altes, Nederlands politicus en advocaet
* 15 november - Jan Terlouw, Nederlands kernfysicus, kinderboek'nschriever en politicus

## Gesturve
* 18 oktober - Thomas Edison, Amerikaons uutvinder

## Bouwwêrreken

Rotterdam van nelle fabriek.jpg|*Van Nellefebriek* Rotterdam
Raadhuis Hilversum2.jpg|*Raeduus van [[Hilversum]]*
Rotterdam honingerdijk25-51.jpg|*Weuningen Honingerdijk* Rotterdam
1 meie

**1 meie** is d'n 121e of 122e dag (bie een schrikkeljaer) van 't jaer.

## Gebeurtenisse
* 1860 - Pretoria wor den 'oôdstad van den boerenrippebliek Transvael.
* 1931 - 't Empire State Building in New York City is gereêd en neemt de posisie van 'oôgste gebouw ter weareld' over van het Chrysler Building.

## Gebore
* 1218 - Jan I van Avesnes, graef van 'Enegouwe
29 meie

**29 meie** is d'n 149e of 150e dag (bie een schrikkeljaer) van 't jaer.

## Gebeurtenisse
* 1790 - Rhode Island treedt as 13e staet toe toet de Vereênigde Staeten. 
* 1914 - 't Canadese passahiersschip s.s. Empress of Ireland zienkt nae anvaring in de Saint Laurens Seaway. 1024 opvaerenden komme om 't lêven.
* 1962 - De opdracht voor de Zeêlandbrugge wor 'egeve an de *Combinatie Brug Oosterschelde*, die de brugge tussen 1963 en 1965 realiserende. Dit bedrief was een saemenwerkingsverband van de annemers Van Hattum en Blankevoort NV uut Beverwijk en de *NV Amsterdamsche Ballast Maatschappij* uut Amsterdam.
* 1985 - In het Brusselse Heizelstadion komme bij het *Heizeldrama* 39 mensen om 't leêven bie de finale van de Europacup I tussen Liverpool en Juventus.
11 meie

**11 meie** is d'n 131e of 132e dag (bie een schrikkeljaer) van 't jaer.

## Gebeurtenisse
* 1858 - Minnesota treedt as 32e staet toe tot de Vereênigde Staeten.
* 2006 - Hans van Themsche schiet in Antwerpen de zwarte Oulematou Niangadou, de Turksen Songül Koç en de Vlaomse kleuter Luna Drowart doôd.
1930

**** is een jaer.

## Gebeurtenisse
* 16 juli - De leste paerdetrem van Nederland, die ried tussen Makkum en Harkezijl verdwient. 
* 30 juli - In Montevideo wor de finaole 'espeêld van de eêste waereldkampioenschappen voebal. Gastland Uruguay verslit Argentinië mie 4-2. 
* 19 december - Uutbarsting van de Merapi vulkaon op centraol Jaova in het toenmaelige Nederlands-Indië. Verscheie durpen wiere verrinneweert, d'r valle 1.300 doôden.

## Gebore
* 30 jannewari - Gene Hackman, Amerikaons acteur
* 3 april - Helmut Kohl, Duuts politicus (premier)
* 2 december - Tjerk Westerterp, Nederlands amtenaer, journalist en politicus

## Bouwwêrreken

Piazza Saffi.jpg|*Palazzo delle Poste* (1930) Cesare Bazzani, Forlì (Italië) 
Atlantic House Rotterdam.jpg|*Atlantic huis* Rotterdam (1930) P.G. Buskens
Chrysler Building by David Shankbone.jpg|*Chrysler Building* (1930) William van Alen
19 december

**19 december** is d'n 353e of 354e dag (bie een schrikkeljaer) van 't jaer.

## Gebeurtenisse
* 1930 - Uutbarsting van de Merapi vulkaon op centraol Jaova in het toenmaelige Nederlands-Indië. Verscheie durpen wiere verrinneweert, d'r valle 1.300 doôden.
30 juli

**30 juli** is d'n 211e of 212e dag (bie een schrikkeljaer) van 't jaer.

## Gebeurtenisse
* 1809 - Slag bie Veere.
* 1914 - Rusland mobiliseêrt ter beschermieng van ulder bondgenoôt Servië. 
* 1930 - In Montevideo wor de finaole 'espeêld van de eêste waereldkampioenschappen voebal. Gastland Uruguay verslit Argentinië mie 4-2.
16 juli

**16 juli** is d'n 197e of 198e dag (bie een schrikkeljaer) van 't jaer.

## Gebeurtenisse
* 1930 - De leste paerdetrem van Nederland, die ried tussen Makkum en Harkezijl verdwient.
14 december

**14 december** is d'n 348e of 349e dag (bie een schrikkeljaer) van 't jaer.

## Gebeurtenisse
* 1907 - De opvaerenden van de Doris, die was 'estrand bie Wasschappel worre 'ered.
* 1911 - De Noor Roald Amundsen bereikt as eerste mens de zuudpool. 
* 1931 - De NSB wor op'ericht te Utrecht. Leider is Anton Mussert.
Johan Hendrik van Dale

**Johan Hendrik van Dale** (Sluus, 15 feberwari 1828 – Sluus, 18 of 19 meie 1872) was hoofdounderwyzer, archivoaris in Sluus en moaker van woordeboekn. 

Zyn ouders woarn ofkomstig uut 't Vlaamse Eeklo, moa deurdat er juste en epidemie van pokkn in 't Meetjesland was uutgebrookn, vluchtte voader van Dale mè z'n zwangere vrouwe weg, de grenze over noa Sluus. Hendrik van Dale is surtout bekend omdat 'n zyn noame gegeevn het an 't *Groot woordenboek der Nederlandse taal*, of den Dikke van Dale.

## Leven en werk
Van Dale hoalde zyn êeste ounderwyzersdiplom an z'n zestiene. Op 23 meie 1854 wast 'n angesteld als hoofdounderwyzer an d' openboare schole in ze geboorteplekke. Vanof 1855 wast 'n doar ook stadsarchivoaris. Tusschenin schrêeft 'n lêerboekn over toalzuverheid, sproakkunste en zinsontledienge, geschiedkundige artikels en brocheures over Sluus en je richtte d' oude rederykerskoamer 'De Oranjebloem' were ip. In 1867 vroegen z'hem van den êestn druk van 't *Nieuw woordenboek der Nederlandsche taal* uut 1864 t' herzien. Je dêed der vier joar over. Je was nôois styf content gewist over de voage, ondudelikke informoatie in de bestoande woordeboekn. Je stelde hoge eisn an d' exacte omschryvienge van de begrippn. In 't vôorbericht by den druk van 1871 schrêeft 'n zelve: "Het schrijven van een Woordenboek is een ondankbaar en verdrietig werk. Is er veel dat men heeft opgenomen of verbeterd, er is nog veel meer dat men is vergeten."

Je was nog bezig an de latste fase van zyn werk, ost 'n in 1872 dôodgienk an de pokkn. D' êeste ofleveriengn woarn al uutgegeevn. Z'n lêerlienk Jan Manhave hè zyn werk ofgemakt.

## Sluus
*In Sluus stoat en borstbeeld van Johan Hendrik van Dale gemakt deur beeldhouwer Pieter Puijpe ounthuld den 4dn september 1924
*"Herdenkingszuil" ip 't kerkhof
*Van Daleschole
*Van Dalestroate
*'t Vroeger klôoster juste buutn de stad is nu e viersterrenhotel: "De dikke van Dale."

## Lienks nae buten
*J.H. van Dale
Kruukplaetjes

**Kruukplaetjes** worre mit de hand gemaekt en gebakke deur de huusvrouwen van Flakkee op de maniere zoaás ze dat van d'r moeders nog geleerd hawe.

Un half poend suker, un snufje zout en keneel, dat roer je door un poend taarwemeel. Un half kommetje maalk en un half poend gesmolten butter mot er dan nog deurheen, zodat je man dan kan gaan kneeen. Van het deeg draait men ronde balletjes, druk ze dan tot platte gevalletjes en doe ze in een droage koekepan.

## Lienks nae buten
* Geschiedenisse van de Kruukplaetjes
Wasschappel Laeg

'T *Noorderhoofd* (of **Wasschappel laeg**) is de naem van de tweêde viertoren in Wasschappel tur onderscheidienge van de 'ooge viertoren in het durp. De viertoren is een rieksmonument.

Midden op de Zeêdiek in Wasschappel staet 't kleine viertorentje. Dizze gietiezdere toren uut 1875 is ontwurpe deur Quirinus Harder, die oôk veé andre 'Ollandse viertorens ei ontwurpe. De viertoren ('t iezder) is emaekt deur iezdergieterij Nering Bögel in Deventer. Dizze toren vurmt saemen mee 't 'ooge licht een lichtlijn ni 't Oostgat.

De toren is roôd, mee een witte band. 'T licht van de toren ei 3 kleuren; roôd, wit en groene. Dit is escheie deur een soort gurdientjes. As de schipper de roôie sector ziet, moet'n onmiddellijk z'n koers wiezege. De witte lichtsector is 6000 candela, de roôie en de groene beide 1800 candela.

An de voet van de toren ei een ebouwtje estae dat ebruukt wier deur de Kustwacht. 'T wier in de jaeren zestig van de twintigste eêuwe ebouwd van beton en baksteên, as vervangienge voh een kleiner kustwachtebouwtje, wat di sinds 't begin van de twintigste eêuwe stoeng. Naeda de kustwacht uut 't ebouwtje was vertrokke raekte 't in zeer vervalle staet en was 't regelmaetig onderhevig an vandalisme. In 1995 is 't esloôpt omda ter gin nieuwe bestemmienge voh 't ebouwtje evonde kon oôre.

## Zie ok
* Lieste van vuurtorens in Nederland
* Lieste mee 'oôgste gebouwen op Walchern
De Plaete

**De Plaete** (Nederlands: *Ooltgensplaat*) is 'n durp op Goeree-Overflakkee mit 2.715 inweuners (2023). 't leit hillemele an 't oosten van 't eiland. Bekendste gebouw is wel 't ouwe raedhuus. Jaerluks is De Plaete de start in 't ende van de omloap rond Flakkee.

Kortbie De Plaete leit Fort Prins Frederik. Dit fort is 'ebouwd in de 17e eêuwe. Rondom 't fort is een bungalowpark 'ebouwd.

## De schole van De Plaete
:De stad Toulouse schonk 'n schole an De Plaete
:In driejenvuufteg nae de groote waetersnood
:M'n binne bie de Ramp niet in de steek gelaete
:Oak in et butenland was de compassie groot
:Uut heel de waereld wier d'r geld in goed gegeve
:Voor wederopbouw van de mensen d'r bestaen
:Toen onze durpen hier gebroke achterbleve
:Toen wiere m'n geholpe overal vandaen
:De stad Toulouse gaf 'n schole an De Plaete
:Noe al 'n jaer of sesteg heit die diejnst gedae
:Dan komt er 'n moment waerop je mot bepraete
:of joe die slope wil of juusr wil laete stae
:Puur zaekelek gezieje gae je 't eerste dienke
:An verkaop van de grond an 'n ontwikkelaer
:Mar, vorders gae je aok behoorlek andacht schienke
:An diengen as gevoewl in eerbiejd, is 't geen waer?
:Meschien heit Oôstflakkee dat over 't hood gezieje
:In an herdienkiengswaerde niet zo gauw gedocht
:Gelokkeg dat er burgers tegenwichte bieje
:In 'n fesoewnlek plan naer voren hao gebrocht
:Et is 'n goewd idee: De schole van De Plaete
:In 't kader van de Ramp gemeentemonument
:Dit beeld van driejenvuufteg ongeschonde laete
:Waerdeur je aok de waerde van de gift erkent
:Ik hope dat de Raed z'n eige zal bezinne
:Op de betekenisse die de schole heit
:Mar binne toch benauwd dat er kaptoal zal winne
:Want geld telt deur d'n bank toch meer dan pieteit

## Lienks nae buten
* Plaatsengids
* AlleCijfers
V.V. De Noormannen

**VV de Noormannen** is een 'Ollandse amateurvoetbalclub uut Wasschappel in Zeêland, opericht in 1933. 'T eêste eluftal van de club speêlt in de Derde klasse zaeterdag (seizoene 2013/14).

VV de Noormannen telt 5 senioreteams (wivan 1 damesteam, 3 junioreteams en 6 pupilleteams (wivan 1 meisjes). De Noormannen spele op sportpark de Prelaat in Wasschappel.

## Tenue
De Noormannen speêle in een roôd shirt en zwarte broek, de kousen bin oôk roôd me dan mee een zwarte bies.

## Bestier
't Bestier bestaet uut:
* Veuzitter: A. Minderhoud
* Secretaoris: T. Wuite
* Penningmeêster: E. Toutenhoofd
* Jeugdbestier: J. Van Der Horst

't Jeugdbestier bestaet uut:
* Veuzitter: J. Van Der Horst
* Secretaoris: R. Van Gellekom
* Pennigmeêster: A. Toutenhoofd

## Trivia
* In januoarie 2013 wier d'r'n voebalplaetjes-actie van de club estart bie de plaetselijke supermart de EUROSpar. Oalle speêlers van jeugd en seniòre wier op een plaetje ezet, oôk 't bestier en de vriewillegers wier efotografeerd.

## Lienks nae buten
* Eige webstek
3 meie

**3 meie** is d'n 123e of 124e dag (bie een schrikkeljaer) van 't jaer.

## Gebeurtenisse
* 1552 - Het eiland van Bath verdwient in de golleven tiejens de Sint-Pontiaansvloed. Pas in 1773 wor het opnieuw in'epolderd en komt het an Zuud-Beveland vast te zitten
* 2008 - De tropische cycloon Narhis trok over Myanmar. Op 6 meie wor bekend dan der a 22.000 dooie zien evalln. Op 13 meie sprak het Internationale Rooie Kruus van een doôdental tussen de 68.833 en 127.990.
12 meie

**12 meie** is d'n 132e of 133e dag (bie een schrikkeljaer) van 't jaer.

## Gebeurtenisse
* 2008 - In de Chinese provincie Sichuan vin 'n zwaeren aerbevienge plekke mie 'n kracht van 8,0 op de schaol van Richter. De bevieng wor deur ael Oôst-Azië evoeld. Er wiere ruum 87.000 doôden, ruum 374.000 gewonden en ruum 18.000 vermisten 'eteld.
1929

**** is 'n jaer.

## Gebeurtenisse
* 19 april - In Amsterdam wor 't *Paleis voor Volksvlijt* deu brand volledig verwoest. 
* 24 auhustus - Bloedbad van Hebron: Palestijnse groeperingen verwonden en doôden tientallen Joôdse inweuners. De Joôden worre uut Hebron verdreve.
* 24 oktober - Beurscrash in New York City, *Zwarte Dunderdag*, behin van de wereldwieje *Groôte Depressie*.

## Gebore
* 2 april - Frans Andriessen, Nederlands politicus

## Bouwwêrreken

20090628 Oosterkerk Groningen NL.jpg|*[[Oôsterkerk]]*, Greuninge
24 auhustus

**24 auhustus** is d'n 236e of 237e dag (bie een schrikkeljaer) van 't jaer.

## Gebeurtenisse
* 1929 - Bloedbad van Hebron: Palestijnse groeperiengen verwonden en doôden tientallen Joôdse inweuners. De Joôden worre uut Hebron verdreve.
24 oktober

**24 oktober** is d'n 297e of 298e dag (bie een schrikkeljaer) van 't jaer.

## Gebeurtenisse
* 1929 - Beurscrash in New York City, Zwarte Dunderdag, behin van de wereldwieje Groôte Depressie.
19 april

**19 april** is d'n 109e of 110e dag (bie een schrikkeljaer) van 't jaer.

## Gebeurtenisse
* 1839 - Konienk Willem I ongerteêkent 't Verdrag van Londen en erkent deermee 't Koninkriek België. Oôstelek Limburg komt bie Nederland. 'Ertogdom Luxemburg wor 'esplitst in een Bels en een zelfstandig deêl, weer konienk Willem I in personeêle unie groôt'ertog wor. 
* 1929 - In Amsterdam wor 't *Paleis voor Volksvlijt* deu brand volledig verwoest.
18 april

**18 april** is d'n 108e of 109e dag (bie een schrikkeljaer) van 't jaer.

## Gebeurtenisse
* 2008 - In Uruzgan komm'n twi Nederlanse militairn om nae dan ze op een bermbom zien ereeën. Eên dervan is Dennis van Uhm, zeune van Peter van Uhm, die a een dag eêder Dick Berlijn opvolhen as Commandant der Striedkrachen.

## Gebore
* 1925 - Frans Mallan, Nederlands predikant

## Gesturve
* 1955 - Albert Einstein (76), Duuts-Zwitsers-Amerikaons natuurkundige
V.V. SNS

**VV SNS** is een voebalclub uut Stad an 't Haeriengvliet. In 1946 wier de club op'ericht as VVS, in in dat eerst seizoen wier de club al kampioen van Flakkee. We gienge dan mit de uut wedstrijen mit un vrachtwaegun van Trommel. Over de bak was un zeil gespanne, in dur stoende veilingkissies om op te zitte. Je hobbelde oendur weg van de ene naer de are kante van de auto deurdat de verieng niet al te best was, in de wegen waare aak niet wat ze noe binne. Zoon ritje heen in terug mit de vrachtwaegun naer Nieuwe Tonge koste 7 nederlandse zulvere guldens.

Wielle hadde toen aan un koolketter, Bram Wagner kon zo hard schiette dat menege keeper de bal niet zag gaen mar alleen mar hoorde fluite, in hareken schoot tie de bal zelfs dwars deur hut net heen.

Je had toen aak un Flakkees elftal, daerin voetbalde de beste speulers van Goeree-Overflakkee. Jaas Mellaard, Aren de Gans in Aai Arensman wiere daer regulmatig voor gevraegd.

VVS voetbalde toen in de baagerdreef, daer waer noe Malieflouwer zit. Daer stieng toen un houte keet as kleedkaemer. Wasse kon je je eige daer niet dat most je thuus mar doen.

In 1947 most de naem van VVS verandert worre, omdat tur al un club was in de RVB mit die naem, dus toen wier hut SNS. Deur de jaeren heen is SNS menig keertje kampioen geworre, mar aak menig keertje gedegradeerd, hut Volendam van Flakkee.

## Boot
Voor veel jonges was 't een probleem da ze op zaeterdag zekur tot 12 ure moste waareke. Dat was lastig bie uut wedstriejen. Ze moste dan bevoorbeeld om 11 uur weg om de boot van half twaaluf te kenne haelen, dus gienge ze op de fiets naer Meneerse hood, dan mit de boot naer Hellevoet, in an de overkante mit un bus naer hut veld van de tegunstandur. As ze gelok hadde kwamme ze daer op tied an, soms was hut zo kort an dat ze in de bus moste verkleeje.
Aak as ze uutgevoebalt waare moste ze soms drek de bus in, zoendur te wassus of te verkleejen. Verkleeje most dan mar in de bus in dan tuus mar in de teile om je eige te wassun, want je most de boot haele.
Meestal waare ze dan tegun un uur of achte savens weer terug op stad. Dan wist je pas of ze verlore of gewonne hadde, dur wier nog niet gebeld de meeste hadde geen telefoon in aak tuus niet as je most belle gieng je naer Piet de kappur. In toen hadde we zekur geen mobieltje.

Dur waare maasun die an de overkante waarukte in die gienge dan deur de week mit de boot vanuut Menheerse naer de overkante. Die hadde allemaele un weekkaert voor de boot die was 6 daegun gelkaert. Om kostun te bespaerun wiere bie de maasun die an de overkante waarukte de boodkaertun opgehaeld in an de jongus gegeve die moste voetballe.

Zo zieje dat as je lid was van un verenigieng je aerdug wat geld kwiet was om un partijtje te voetballun. Un ure verlette, op de fiets naer Menheerse-hood, in as je geen bootkaerte had op de boot betaele (un retourtje koste toen al 1 gulde vuuftien) in dan nogus betaele voor de bus.

## Lienks nae buten
* Eige webstek
De tôôvervrouwe van Biesterveld

**De tôôvervrouwe van Biesterveld** is een Zeêuwse volksverhael of *sage*.  

Op Biesterveld (een duunhoeve bie Renesse op Schouwen-Duveland) weunde een duunboertje, die s’n vrouwe kon tôôvere. Op ’n goeie dag mos moeder kaerne. Ze was net doende en di kwam buurvrouwe van Biesterveld. Ze zei: “Wel, wel, bi jie an ’t kaerne?” “Jaet,” zei moeder. “Noe,” zei buurvrouwe, “dat za je vandaege nie meevalle.” “Zôô,” zei moeder, “dat kan wè, mae ‘k doe toch.”
Toen buurvrouwe weg was, gieng moeder deur mie kaernen, mae de kaern wou nie af gaen. ’t Mens zwêêtte as ’n paerd, ze wier compleet raedelôôs. 
’s Mirrigs kwam Vader tuus en ie zag daôlik da ’t er wat nie goed zat. Ie vroeg: “Wat doet ‘r op?” Ze zei aôles van de kaern, die mae nie af wou gaen. Vader vroeg: “Is buurvrouwe van Biesterveld ier soms eweest?” Ze zei: “Ja, mae wat ei dat er mee te maeke?” Ie zei: “Eel vee, noe weet ik het wè. ‘k Za es gauw een oud oefiesder aele.” Ie maekt’n ’t oefiesder gloeiend in den aerd en gooide ’t toen in de kaern. Moeder stoeng d’r totaal verwezen bie te kieke.
Vader zei: “Kaern noe nog is.” In een ommezien was de kaern af.
Een kwartier laeter kwam buurman van Biesterveld ard annelôôpe. Ie was gewoon buten aesem en ie riep a van ’n ende: “Buurman, kom ’s gauw mee, want m’n vrouwe is zo erg verbrand!”
Vader lacht’n in z’n eigen, mae ie gieng mee en jawel oôr, buurvrouwe zat ieselijk te brulle van de piene in d’r stoel. Z’ao d’r bêên verbrand. D’r stieng een grôôt oefiesder op d’r bêên, zo rôôd as ’n krote.
Soms betôôverde z’ok d’r zeuntje. Die was nie goed bie z’n ôôd en a z’n moeder wee ’s wat mie z’n uutehaele ao, lag ’n in de dune as ’n wilde te kêêr te gaen.

## Bron
* Nederlandse verhalenbank. Verteller M. de Meulmeester, 1962.
Nieuwerkaarke

**Nieuwerkaarke** (Nederlands: *Nieuwerkerk*) is een durp op Schouwen-Duveland mee 2.765 inweuners (2023) en is 'elegen langs de Rieksweg 59. Tiejens de Waetersnoȏdramp van 1953 verdronken 288 van de 1800 inweuners die Nieuwerkerk destieds tellende. Nieuwerkaarke is nog altied een kerkelijk durp.
Nieuwerkaarke is een ringdurp uut de 12e eêuw. Het was een ofsplitsing van de parochie Ouwerkaarke, wat de naem van baie plekken verklaert. De vuuftiende-eêuwse kerke eit een zeskante toren. De toren is in 1975 'erbouwd op de fundamen'n van de in 1945 deu de Duutsers opgeblaezen ouwe toren. Het koor en de toren bin van mekaore gescheiden naedat het schip in 1586 is ofgebrand.

In Nieuwerkaarke stit een naemloze korenmeule uut 1844.

## Volksverael
In het durp is 't volgende volksverhael bekend uut 't verleden:

Jaop Meulmeester was knecht bie Job van der Have in ’t oekje van den Nieuwerkerksen diek. Op ’n keer zei d’n baes: “Jaop, gae ja vanaevend es ’n keer mee visse? In ’t Stêênzwaen zit vee paelik.” Jaop zei netuurlijk: “Da doe’k baes.” Ze gienge ’s aevens om zeven ure weg. Toet twelf ure vienge ze meraokel vee paelink. Mae toen ieuw ’t op. D’n baes zei: “Jaop, jie bin toch gin benauwde schieter, ee?” Deze zei: “Da bin ‘k nog nooit eweest; waerom vraeg je dat?” “Ja,” zei d’n baes, “di za wat te kiek komme en daerom ek joe ok mee enome. Oôr mè, di komme ze.” Een geruus deur ’t riet. Ze konne nie zien, wat ’t was, ze zagge allêên mae twi ôôgen, zo grôôt as ballen. Jaap verschrok toch wè ’n bitje en ie vroeg: “Wat is dat noe?” “Stille mè,” zei d’n baes.
Recht voe d’r was ’t net uut espanne. En allemae ôôrden ze dat geruus in ’t riet en die oôgen bleve mae kieke. Nae ’n kwartier of zo gieng ’t weg. Ze wouen ’t net opaele, mae dat zat stik vast. Dat zoue ze dan mergenochend wè doe.
Ze gienge nir uus. Op d’n diek ôôrden ze ’n soort geritsel of gekraek. Net zo ies as van nieuwe kraekende schoenen. Dat geluud bleef altied zowat vuuftig meter achter ulder. 
Bie ’t zwarte sluusje stieng een weegbrugge. D’n baes zei: “Jaop, nie over de brugge lôôpe, oor.” “Waerom nie?” vroeg vaoder. “’k Lop er altied over.” “Ja, dat kan wè,” zei d’n baes, “mae toch nie ’s nachs tussen twelve en êên. Ze kunnen je ni benee trekke.” Toen ze bie de brugge kwamme, zag vaoder d’r onder een grôôte klompe vier, net of a ’t brand was. Jaop zei: “Baes, de boel stae in brand,” mae den baes zei: “Neeë, gin nôôd. Mae nie op de brugge lôôpe.” Jaap zei: “Oe is dat noe ier? ‘k Begriepe d’r niks van.” “Spoken, “ zei d’n baes, “uut de oudheid. Da’s iederen aevend zo van 12 tot 1 ure.”

## Bekende inweuners
* Nelli Cooman (1964), voormaelig atlete
* George van Heukelom (1949), gedeputeêrde van de SGP in Zeêland

## Noôten


## Lienks nae buten
* Plaatsengids
* AlleCijfers


Nieuwerkerk_Protestantse_Gem.Johanneskerk.jpg|De kerke 
Nieuwerkerk Sluis bÿ de Sluisweg (1).JPG|Sluusje aan de Sluusweg.
Noôrd-Europa

**Noôrd-Europa** is 'n deêl van Europa dat-a z'n eige onderscheidt van Zuud-, West-, Centraol- en Oôst-Europa doeu de geografie en deu de verschillen in geschiedenisse en cultuur. Noôrd-Europa oôr oôk we is *[[Scandinavië]]* enoemd

## Lan'n
* Denemarken
* Finland
* Iesland
* Noorwegen
* Zweden

Estland, Letland en Litouwen ore soms oôk toet Noôrd-Europa gerekend, awast ore ze meêstal gerekend bie Oôst-Europa.
Poôfliet

**Poôfliet / Poôflie / Poôvlie** (Nederlands: *Poortvliet*) is 'n durp op 't eiland Tole mee 1.795 inweuners in 2023. Ut liet tussen Tole en Smerdiek. Tiejens de Waetersnoôdramp van 1953 kwam ut durp onger waeter te stoô. Vee mense kenne ut durp vanwege de grote meubelboulevard. An de Langstraete stit 't Ouwe Raad'uus uut 1863, wa-a een antal keren is verbouwd. 

Cornelis Steenblok was 'ier dômenee van 1942 tot 1948.

## Volksverhaelen
In het durp binne de volgende volksverhaelen bekend uut 't verleden:  

Op *Pauluswerf*, een ofstie onder Poôfliet werkte een knecht, een Braeber. Bie ’t peeënrien ni de kaaie, praat’n ie onderweg nog a ’s mit een ouwe vrouwe, die a kon ekse. Op ’n keer dat ’n wee onderweg was mit een voer peeën en toen a ‘t ’n verbie een viever kwam daer a vee waeter in stieng, wier ’t ‘n ineens mit ’t hêêle zootje in die viever ezet en ie kon nie van de waegen af want ie zat ‘r zo vast op, dat ’n z’n eigen nie kon bewege. En toe kwam die ouwe vrouwe ni z’n toe, di a ‘t ’n a’s wôôrden mee ehad ad en die zei: “Wel Kris, wat bi jie noe overkomme?” “Ja,” zei ‘t ‘n, “ik kom zo anrieë mit dat voer en ik wor zo mè midden in de viever ezet.” “Ja,” zei ze, “dat is wè een bitje je ’n eigen schuld éé, want jie ei me toch zo vrêêd etreiterd.” “Ja,” zei ‘t ‘n, “das wè waer, maer ik zou zo graag d’r uut wille komme, maer ik weet nie oe, want ik kan nie van de waegen af.” Ze zei: “Dan za’k j’s eve elpe” en toen gieng ze ni de kant en ze pakte de paerden bie de lienen en zo stieng ’n inêêns elemaal op de weg en ie was glad drôôge!

Op ’t durp was een wienkeltje, di âân ze ’n meisje, di a vreemde diengen mee gebeurd’n. Di kwam ok dikkels een reiziger, die a van aoles verkocht en die kon tôôvere.
Op ’n ochend was dat meisje ziek en toen èn ze d’n dokter ehaele en toen dee dat meisje zo raar, da d’n dokter d’r ok gin raed mee wist. En toen èn ze d’r kossen van d’r bède openeknipt en toen zat ‘r ’n êêle kranse in van blommen. En a dat meisje ’t zo erg kreeg, dan danste ze op de sponne van ’t raem en de bestie. Toen èn ze die reiziger laete komme en toen mosse ze van um ale gaeten opstoppen ok de sleutelgaeten en toen èn ze die kranse van blommen mit dat kossen in een panne mit waeter edae en dat mos koke. En toen a ’t tegen ’t kookpunt was, toen zei die reiziger: “Mènsen, ’t wor niks, want j’èn vergete om dat gatje di te stoppen en noe is de geest di deur weggevloge. Noe zu’n j’n nooit mi te pakken kriege.”
Dat meisje kreeg aol mae meer aanvallen en z’is erg jong gesturve.

## Bron
* Nederlandse volksverhalenbank

## Lienks nae buten
* Plaatsengids
* AlleCijfers
Ouwerkaarke

**Ouwekaarke** (Nederlands: *Ouwerkerk*)  is een durp op Schouwen-Duveland mee 589 inweuners in 2023. Tiejens de Waetersnoȏdramp van 1953 verdronken d'r vee inweuners. Ier is tende van 1953 ut leste sluutgat 'edicht in 't biezien van Koningin Juliana. In 1956 kreeg ut durp een nieuwe kerke mee een losse toren.

## Lieste van 'Eeren van Ouwerkaarke
*????-1708: Endrik van Nassau-Ouwerkerk (1640-1708), zeune van Lodewiek van Nassau-Beverweerd
*1708-1723: Maurits Lodewiek II van Nassau-LaLecq, neef van Endrik
*1723-????: Florentius Camper, 'ekocht van Maurits Lodewiek II
*1749-1753: Willem Maurits van Nassau-Ouwerkaark, zeune van Endrik van Nassau-Ouwerkerk (1673-1754)|Endrik]], 'ekocht van de kinders van Florentius Camper
*1753-1754: Endrik van Nassau-Ouwerkerk (1673-1754)|Endrik van Nassau-Ouwerkerk]], zeune van Endrik van Nassau-Ouwerkaark (1640-1708)
*1754-1762: Willem Endrik I van Nassau-LaLecq, 'eorve van Endrik van Nassau-Ouwerkaark (1673-1754)|Endrik]]
*1762-1772: Lodewijk Theodoor II van Nassau-LaLecq, 'eorve van um z'n naom Willem Endrik
*1772-1783: Jan Nicolaas Floris van Nassau-LaLecq, 'ekocht van um z'n naomzehher Lodewijk Theodoor II
*1783-1784: Maria Wullemina van Nassau-LaLecq, 'eorve van d'r vaoder Jan Nicolaos Floris
*1784-????: Jan Smits Jansz., 'ekocht van Maria Wullemina
*????-1844: ????
*1844: de rech'en op de 'eerlijkeid gaen over op de gemeênte Ouwerkaarke.

## Volksverhael
Int durp is 't volgende volksverhael bekend uut 't verleên:  

Un oūwe vroūwe, die alléénig woonde, bakte elken ochend spek. As ’t dan ebraeie was dan zette ze de panne naest d’n aerd. En dan kwam d’r aoltied un oen, un zwarten, in die pikte dan een krippe spek uut die panne in liep d’r dan aord mee weg.
In ’t eest vond die vroūwe dat nog kemiek, ma op ’t laaste wier ze dat toch moeē in ze docht bie d’r eige: di za’k toch ’s un einde an maeke. In wat dienk je da ze dee? Toe dat oen op un ochend wi kwam, ei ze de panne mi ’t gloeiend êête vet epakt in dat mieterde ze toen over dat oen. ’t Bêêst was eelemaele verbrand, dat begriep je.
En d’n anderen ochend gieng die vrouwe us bie un buurvroùwe kieke want die ao ze sins d’n vorigen ochend nie mi bute ezie in ze docht bie d’r eige: di za toch niks mi buurvrouwe weze?
In ze kwam bie die buurvroūwe in uus in ja ôôr, di zat ze dubbel in een dotje in d’r stoēl in je kon zieë da ze êêlemaele nie goed was. En ze zei: “Ma bure, wat doe ’t er op? Bin je nie goed? Mèns je ziet ’t er uut of a je doôdziek bin.” In de buurvroūwe zei: “’k è toch zō’n piene. ‘k Bin êêlemaele verbrand.” “Toe ma,” zei ze, “in oe komt da dan?” Ma da wou die buurvroūwe nie zegge. Ma de vrouwe wist ’t er toe aoles van, want dat oen dat was die buurvrouwe netuurluk eweest!

## Lienks nae buten
* Ouwerkerkse website 
* Plaatsengids
* AlleCijfers


Ouwerkerk Phoenixstraat Begraafplaats-Monument Watersn.1953.JPG|Monument Waetersnoôdramp 1953 op begraefplekke.
Ouwerkerk Ring-Muziektent.JPG|Meziektente.
Ouwerkerk Zuidweg-Gemaal.JPG|Gemael *De Vierbannen* an de Zuuddiek.


## Bron
* Nederlanse volksveraelenbank